ΓΡΑΠΤΗ ΕΡΩΤΗΣΗ E-4121/00

υποβολή: Paul Rbig (PPE-DE) προς την Επιτροπή

(11 Ιανουαρίου 2001)

Θέμα: Απαγόρευση σήμανσης ανεξάρτητων πιστοποιητών δίπλα στο σήμα CE (EK)

Στην οδηγία 98/37/ΕΚ(1) σχετικά με τις μηχανές αναφέρονται στο άρθρο 10, παρ. 3 ως προϋπόθεση για την απαγόρευση επίθεσης επί των μηχανών σημάνσεων που θα μπορούσαν να παραπλανήσουν τους τρίτους τα κριτήρια γραφική απεικόνιση και σημασία. Στο επεξηγηματικό έγγραφο σχετικά με την οδηγία για τις μηχανές του 1999, έχει αντικατασταθεί η λέξη και από τη λέξη ή. Ως εκ τούτου η απαγόρευση ισχύει και σε μη ταυτόχρονη παρουσία των δύο απαγορευτικών κριτηρίων αλλά ήδη ότανφίσταται μόνον ένα από τα δύο κριτήρια. Ταυτόχρονα ανακοινώνεται στο επεξηγηματικό έγγραφο ότι η εθελουσία σήμανση δεν θα πρέπει γενικά να αναφέρεται σε πτυχές οι οποίες καλύπτονται από την οδηγία.

Γνωρίζει η Επιτροπή, ότι στο επεξηγηματικό έγγραφο σχετικά με την οδηγία, παύει να ισχύει η αρχή του κανόνα και της εξαιρέσεως που αναφέρεται σαφώς στο κείμενο της οδηγίας σε ό,τι αφορά την απαγόρευση ή την άδεια για την επίθεση σημάτων ιδιωτών πιστοποιητών;

Αντιλαμβάνεται η Επιτροπή, ότι αυτή η χωρίς δημοκρατική νομιμοποίηση (συμμετοχή του Ευρωπαϊκού Κοινοβουλίου) με ένα επεξηγηματικό έγγραφο το οποίο δεν είναι από νομικής πλευράς δεσμευτικό, οδηγεί τις διατάξεις της οδηγίας ad absurdum;

Γνωρίζει η Επιτροπή, ότι το επεξηγηματικό έγγραφο θεωρείται από τους οικονομικούς κύκλους ως ένα, τρόπον τινά, νομικό πλαίσιο και ότι από αυτήν την σύγχυση προκαλείται μία σημαντική ανασφάλεια της αγοράς και δημιουργείται κίνδυνος για θέσεις απασχόλησης;

(1) ΕΕ L 207 της 23.7.1998, σελ. 1.

Απάντηση του κ. Liikanen εξ ονόματος της Επιτροπής

(28 Φεβρουαρίου 2001)

Ορισμένες οδηγίες (ιδίως η οδηγία 98/37/ΕΚ του Κοινοβουλίου και του Συμβουλίου της 22 Ιουλίου 1998, περί προσεγγίσεως των νομοθεσιών των κρατών μελών σχετικά με τις μηχανές, άρθρο 10, παράγραφος 3) περιέχουν τη φράση: Απαγορεύεται η επίθεση επί των μηχανών σημάνσεων που θα μπορούσαν να παραπλανήσουν τους τρίτους ως προς τη σημασία και τη γραφική απεικόνιση της σήμανσης CE, ενώ ορισμένες άλλες που αφορούν τη νέα προσέγγιση(1) περιέχουν μία παραπλήσια φράση στην οποία όμως αναφέρεται: mldr τη σημασία ή τη γραφική απεικόνιση mldr.

Λόγω αυτών των διαφορών που δεν οφείλονται στην ιδιαίτερη φύση των οδηγιών, ο οδηγός που εκπόνησε η Επιτροπή σχετικά με την εφαρμογή των οδηγιών που καταρτίζονται με βάση τις διατάξεις της νέας προσέγγισης και της σφαιρικής προσέγγισης(2), προβλέπει στο τμήμα 7.4. Σήμα ΕΚ και άλλα σήματα, μία ενιαία ερμηνεία των αρχών που πρέπει να εφαρμόζονται για τις οδηγίες της νέας προσέγγισης. Η ερμηνεία αυτή είναι η ακόλουθη: Εν όψει των στόχων της τεχνικής εναρμόνισης, οι σημάνσεις και τα σήματα επιπλέον του κοινοτικού σήματος πρέπει να πληρούν έναν διαφορετικό στόχο από εκείνο του σήματος ΕΚ. Πρέπει συνεπώς να επιφέρουν προστιθέμενη αξία στο συμβολισμό συμμόρφωσης προς στόχους οι οποίοι διαφέρουν από εκείνους που έχουν σχέση με το σήμα CE (για παράδειγμα περιβαλλοντικά ζητήματα που δεν καλύπτονται από τις εφαρμοστέες οδηγίες). Η τοποθέτηση νομίμου σημάνσεως (όπως προστατευόμενο εμπορικό σήμα του κατασκευαστού), αποδεκτής πιστοποίησης ή σημάτων συμπληρωματικών προς το σήμα CE, επιτρέπεται στο βαθμό κατά τον οποίο τέτοιου είδους σημάνσεις ή σήματα δεν δημιουργούν σύγχυση με το σήμα CE και δεν περιορίζουν το ευανάγνωστο και το προφανές του σήματος CE. Η σύγχυση αυτή μπορεί να αναφέρεται στη σημασία ή στη μορφή του σήματος.(3) Κατά πόσο μία σήμανση ή ένα σήμα δημιουργεί ή όχι σύγχυση, πρέπει να αποφασίζεται από όλα τα ενδιαφερόμενα μέρη που ενδέχεται να έρθουν σε επαφή με αυτό.

Ο εν λόγω οδηγός αποτέλεσε το αντικείμενο συζητήσεων στο πλαίσιο της ομάδας ανώτερωνπαλλήλων σχετικά με την τυποποίηση και την πολιτική σε θέματα αξιολόγησης της συμμόρφωσης, η οποία και ενέκρινε τη δημοσίευσή του.

Ο σχολιασμός της οδηγίας για τις μηχανές(4) παρέχει ταυτόσημη ερμηνεία.

Θα πρέπει να σημειωθεί ότι οι προαναφερόμενοι οδηγοί έχουν σκοπό να συμβάλουν στην καλύτερη κατανόηση των οδηγιών που έχουν εκπονηθεί με βάση τις διατάξεις της νέας προσέγγισης καθώς και στην πιο ομοιόμορφη εφαρμογή τους στους διάφορους τομείς της ενιαίας αγοράς. Οι οδηγοί αυτοί έχουν άτυπο και μη δεσμευτικό χαρακτήρα γεγονός που καθίσταται απολύτως σαφές στον πρόλογό τους. Στον εν λόγω πρόλογο αναφέρεται, επίσης, ότι μόνο τα κείμενα των οδηγιών έχουν δεσμευτικό χαρακτήρα.

(1) Ιδίως οι οδηγίες 98/79/ΕΚ (ΕΕ L 331 της 7.12.1998) και 97/23/ΕΚ (ΕΕ L 181 της 9.7.1997).

(2) Υπηρεσία Επισήμων Εκδόσεων των Ευρωπαϊκών Κοινοτήτων, αριθ.καταλόγου CO-22-99-014-FR (DE, EN)-C.

(3) (132) Η προτεινόμενη διατύπωση διαφέρει ελαφρά μεταξύ των διαφόρων οδηγιών της νέας προσέγγισης, αλλά κάθε άλλη ερμηνεία θα αντέβαινε στους στόχους των εφαρμοστέων διατάξεων.

(4) Κοινοτική κανονιστική ρύθμιση για τις μηχανές -Σχολιασμός της οδηγίας 98/37/ΕΚ, αριθμός καταλόγου της Υπηρεσίας Επισήμων Εκδόσεων CO- 01-96-279-FR (DE, EN, ES, IT)-C.